stanford-oval/wikipedia huggingface dataset:
Katuvisioita

| Katuvisioita Perhosveitsi-Heikki & Lika-Aki |
| --- | --- | --- |

Studioalbumin tiedot
 Julkaistu: CD: 1. helmikuuta 2012 LP: 8. huhtikuuta 2016
 Formaatti: CD, LP
 Tuottaja(t): Bleakk, MDMA Numminen, Palmroth, Väiski
 Tyylilaji: rap
 Levy-yhtiö: Yellowmic Records / Monsp Records
Muut kannet
 Albumin entinen kansi
Heikki Kuulan muut julkaisut
| Blacksuami 2010 | Katuvisioita 2012 | Heijastuksia täydelliseltä rundilta 2014 |
Pyhimyksen muut julkaisut
| Paranoid 2011 | Katuvisioita 2012 | Pettymys 2015 |
Katuvisioita on Heikki Kuulan ja Pyhimyksen yhteisalbumi. Heikki Kuula käyttää albumilla nimeä Perhosveitsi-Heikki ja Pyhimys nimeä Lika-Aki. Albumi julkaistiin 1. helmikuuta 2012 ja samalla se nousi Suomen virallisen albumilistan sijalle yhdeksän. Albumi julkaistiin vinyyliversiona 8. huhtikuuta 2016.
Taustaa

Albumin kappaleesta "Aakkoset" julkaistiin musiikkivideo marraskuussa 2011. Video on mustavalkoinen ja monet sen kohtauksista on kuvattu Helsingin Kalliossa. 10. tammikuuta 2012 albumin kappalelista muuttui ja se sai myös uudet kannet.
Kappaleet

Aakkoset – 2.26
Bonnie & Clyde – 2.50
Lika – 3.43 (feat. G-Piste-Anja)
Myllyverrarit – 4.15
Vaipat – 3.51
Sukkatemput – 2.48
Jyri – 2.40
Nimi muutettu – 3.54 (feat. Paperi-THC)
Katuvisioita – 4.00
Outro – 5.22
Biitit

Bleakk: 1, 2, 3, 4, 6, 8
MDMA Numminen: 5, 9
Palmroth: 7
Väiski: 10
Samplet

"Jyri" sisältää samplen Sandran kappaleesta "Maria Magdalena"
Koodi (sarjakuvahahmo)

| Koodi |
| --- | --- |

Luoja(t):  Chris Claremont Sal Buscema
Kustantamo:  Marvel
Ensiesiintyminen:  New Mutants vol. 1 #13 (1984)
Henkilötiedot
Oikea nimi:  Douglas Aaron "Doug" Ramsey
Status:  aktiivinen
Ryhmäsidokset:  Uudet Mutantit, X-Voima, Ryhmä-X
Voimat:  Semitelepaattinen ja semiselvänäköinen kaikkikielisyys
Koodi (engl. Cypher), oikealta nimeltään Douglas Aaron "Doug" Ramsey, on Marvelin sarjakuvahahmo, joka seikkailee Uudet Mutantit -ryhmässä. Mutanttivoimillaan Koodi kykenee intuitiivisesti kääntämään minkä tahansa puhutun, kirjoitetun, koodi- tai kehonkielen. Koodin kyky on kielen muodon lisäksi riippumaton sen alkuperästä: hän pystyi esimerkiksi kääntämään muutamassa tunnissa jo kauan sitten kuolleen lajin kielen, jossa ei ollut mitään yhtymäkohtia nykykieliin. Vaikka Koodin kyky ei olekaan seurausta älykkyydestä, hän pystyy kykynsä ansiosta tekemään pitkällemeneviä, tarkkoja johtopäätöksiä, joita ei kykene selittämään.
Tausta

Doug Ramsey on Philip ja Sheila Ramseyn poika.
Teini-ikäisenä Doug oli Kitty Pryden ystävä. He tapasivat sen jälkeen, kun Kitty oli muuttanut Westchesterin piirikuntaan käydäkseen Charles Xavierin Lahjakkaiden Nuorten Koulua. Kittyä ja Dougia yhdisti kiinnostus videopeleihin, tietokoneisiin ja tietotekniikkaan: Kitty osasi rakentaa laitteita, joille Doug sitten kirjoitti ohjelmistot.
Professori X oli epäillyt, että Dougilla saattaisi olla kommunikointiin liittyviä mutanttivoimia, muttei ollut pyytänyt tätä kouluunsa. Kun Doug sai stipendin Emma Frostin akatemiaan Massachusettsissa, hän ei vielä tiennyt, että Frost oli yksi Ryhmä-X:n vastustajista. Kitty lähti saattamaan Dougia tämän ensimmäisenä päivänä akatemiassa, ja joutui siellä vangiksi. Uudet Mutantit vapauttivat Kittyn, mutta Frost pyyhki Dougin muistista mutanttien puuttumisen tapahtumien kulkuun. Siitä huolimatta Doug lopulta kieltäytyi vastaanottamasta Frostin stipendiä.
Kun tekno-orgaaninen avaruusolento Sotakone saapui Maahan, Dougin kykyjä tarvittiin hämmentyneen avaruusolennon kanssa kommunikointiin, jolloin liittyi Uusiin Mutantteihin. Dougin teknologiamyönteisyyden ja ymmärryshalukkuuden seurauksena hänestä ja Sotakoneesta tuli pian läheiset ystävykset: Sotakone viittaa Dougiin sanalla "itsesieluystävä" siinä missä muut ovat "itseystäviä".
Vaikka Dougin mutanttivoimat ovat vaarattomia, ja vaikka hänen vanhempansa esitetään onnellisina ja rakkaudellisina, Doug on Uusista Mutanteista ainoa, joka ei ole paljastanut vanhemmilleen olevansa mutantti. Hän pelkää vanhempiensa hylkäävän hänet olipa hänen mutaationsa millainen tahansa.
Doug hallitsee ohjelmointikielet, sillä hän ymmärtää käytännössä välittömästi minkä tahansa konekielen. Jo entuudestaan päteävänä hakkerina hänestä tuli heti Ryhmä-X:n tietokoneasiantuntija, ja hän on kirjoittanut paljon ryhmän harjoittelusalia, Vaarahuonetta sääteleviä ohjelmia.
Huolimatta kyvyistään ja siitä, että ne ovat toisinaan pelastaneet jopa koko maailman, Doug kokee itsensä hyödyttömäksi. Vaaran uhatessa Sotakone sulkee hänet sisäänsä, mikä sekin on lisännyt Dougin arvottomuudentunnetta. Sekään ei auttanut asiaa, että Asgårdiin jouduttuaan Koodi hävisi taistelussa piialle.
Doug ja Sotakone ovat oppineet sulauttamaan fyysiset olemuksensa yhteen olennoksi joka näyttää Dougilta, mutta koostuu Sotakoneen materiaalista ja heidän fuusioituneesta persoonallisuudestaan. Näin heidän käytössään on molempien voimat, mutta samalla Doug on vaarassa saada parantumattoman tartunnan Sotakoneen viruksesta, minkä seurauksena hänestä tulisi Sotakoneen kaltainen olento.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cypher (comics)
Käännös suomeksi
Knekten

Knekten
| --- | --- |
Sijainti:  60°7′40.00″N, 24°46′27.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,006 km²
muokkaa - muokkaa wikitekstiä - muokkaa Wikidataa
Knekten on huvilasaari Espoon itäsaaristossa. Se sijaitsee Pyöräsaaren ja Miessaaren välissä, kaakossa jonkin verran edellisiä kauempana on Miessaaren Långholmen. Espoon virallisessa kaupunginosajaossa Knekten kuuluu Matinkylään.
Knektenin pinta-ala on noin 0,6 hehtaaria, suurin kaakkois–luoteissuuntainen pituus noin 140 metriä ja rantaviivan pituus noin 370 metriä. Saarella on kaksi kiinteistöä.
Alueella vallitsee lämminkesäinen ja kylmätalvinen mannerilmasto (Dfb).
Aiheesta muualla

Knekten, Uusimaa, Suomi — Sunrise, Sunset and Daylength
Kirkkolaakso

Kirkkolaakso (ruots. Kyrkdalen) on kunnanosa Kirkkonummella. Kirkkolaakso on käytännössä vain osa Kirkkonummen keskustaa, mutta alue on nimetty Kirkkolaaksoksi, sillä sen omistaa Kirkkonummen seurakuntayhtymä.
Alueen kehitys

Kirkkolaakson alue oli pitkään viljapeltoa, kunnes alkuvuonna 2008 alettiin rakentaa Kirkkonummen ensimmäistä K-Citymarketia. Kauppakeskus Kirsikka avattiin 15. lokakuuta 2009. Kirkkolaaksossa on myös Suomen 18:nneksi paras ravintola 2012, Bistro O Mat, joka avattiin kesällä 2010.
Kirkkolaaksoon nousee paljon moderneja kerrostaloja. Varte Oy rakennuttaa K-Citymarketin viereen neljä pistetaloa, jotka sijoittuvat aivan Jolkbyjoen viereen. Ensimmäinen valmistui kesällä 2011, ja viimeinen valmistuu arvion mukaan huhtikuussa 2014. Yhteensä Varten rakentamat talot kattavat 106 asuntoa. NCC rakennutti keskelle Kirkkolaaksoa suurehkon kerrostalon, joka kattaa 52 asuntoa. Lisäksi kaavoituksessa on merkitty vielä kaksi pistetaloa Kirkkonummentien varteen ja yksi pistetalo Vanhan Rantatien varteen.
Kirkkolaaksossa Kauppakeskus Kirsikan edustalla oleva Limnellin aukio kehitetään mahdollisesti ilta-toriksi.
Palvelut

Kirkkolaakso sijaitsee Kirkkonummen keskustassa, jossa on useita kouluja, lukio, lukuisia kauppoja, apteekkeja, ravintoloita, baareja, kahviloita, pankkeja, huoltoasemia, terveyskeskus, posti, jäähalli, jalkapallokenttä, yleisurheilukenttä, kirjasto, kunnantalo, poliisiasema, pelastuslaitos, rautatieasema, linja-autoasema, taksiasema sekä kirkko ja kaksi hautausmaata. Keskustassa on myös kaksi pysäköintilaitosta sekä maapaikoitusta.
Kirkkolaaksossa on myös lenkkeilyrata sekä lasten leikkikenttiä.
Kirkkolaakso maaliskuussa 2014.
Knevitsy

| Knevitsy Кневицы |
| --- | --- |
 Knevitsy
 Koordinaatit: 57°55′32″N, 32°13′41″E 
Valtio:  Venäjä
Subjekti:  Novgorodin alue
Piiri:  Demjansk
Hallinto:  
 – Asutustyyppi:  kunta
Pinta-ala:  
 – Kokonaispinta-ala:  405 km²
Väkiluku (2009):  1 500
 
 kneviciadm.ru 
Infobox OKVirheellinen NIMI-arvo: 
Knevitsy (ven. Кневицы) on maalaiskunta ja sen keskustaajama Novgorodin alueen Demjanskin piirissä Venäjällä. Se sijaitsee Bologojen ja Dnon välisen rautatien varrella 50 kilometriä Demjanskista luoteeseen. Taajamassa on 1 200 ja kunnassa 1 500 asukasta (vuonna 2009).
Knevitsyn kunnan pinta-ala on 405 neliökilometriä. Se rajoittuu lännessä Parfinon ja pohjoisessa Kresttsyn piireihin, idässä Demjanskin piirin Lytškovon sekä etelässä Jamnikin kuntiin. Pinta-alasta 79,7 % on metsää.
Keskustaajaman lisäksi kuntaan kuuluu 9 kylää: Bažonka, Goreloje Berezno, Grjaznaja Novinka, Knevitsy, Russkaja Bolotnitsa, Vyderka, Vysotšek, Zabolotje ja Zamoška. Yli sadan asukkaan kyliä ovat Božonka ja Knevitsy. Viidessä kylässä ei ole lainkaan vakituista asutusta.
Knevitsystä on linja-autoyhteys Demjanskiin. Tärkeimmät elinkeinot ovat jalostus (42 %), koulutus (18 %) sekä terveydenhuolto ja sosiaalipalvelut (16 %). Kunnassa toimii metsäteollisuusyritys ja leipomo. Työvoimasta 29 % työskentelee kunnan ulkopuolella.
Palveluihin kuuluvat lastentarha, keskikoulu, kulttuuritalo, kirjasto, posti, säästökassa, lääkärin vastaanotto ja vanhainkoti. Nähtävyyksiä ovat muinaiset asuin- ja hautapaikat sekä toisen maailmansodan muistomerkit.
Aiheesta muualla

Knevitsyn kunnan sivusto (venäjäksi)
Korpikylien tie

Korpikylien tie on automatkailureitti Itä-Suomessa. Se alkaa Pohjois-Karjalan Nurmeksesta, Saramolta ja kulkee Kainuuseen Kuhmon läpi Suomussalmen Hossaan 15 korpikylän kautta. Reitin kokonaispituus on n. 350 km. Osa teistä on hiekkateitä.
Reitin kylät

Saramo, Nurmes
Petäiskylä, Nurmes
Mujejärvi, Nurmes
Lauvus, Kuhmo
Rasti-Jyrkkä, Kuhmo
Saunajärvi, Kuhmo
Kalliojoki, Kuhmo
Lentiira, Kuhmo
Vartius, Kuhmo
Kuivajärvi, Suomussalmi
Ala-Vuokki, Suomussalmi
Raate, Suomussalmi
Haukila-Puras, Suomussalmi
Ruhtinansalmi, Suomussalmi
Hossa-Selkoskylä, Suomussalmi
Historia

Alue on ollut puskurina idän ja lännen välissä. Idästä on alueen läpi kuljettu joskus kauppamatkoilla ja usein hävitysretkillä. Seutua on myös hävitetty monissa sodissa, vainoissa ja ryöstöretkissä. Nykyinen asutus on saapunut 1400–1500-luvuilla. Alueelta on löytynyt kuitenkin esihisoriallisen ajan löytöjäkin, kuten Hossan kalliomaalaukset.
Lähde

Korpikylien Tie. Sujahdus kainuulaiseen ja pohjois-karjalaiseen sielunmaisemaan. Kimmo Törmä. Wilderness Village Ky. 1994
Kirjeitä

| Kirjeitä Ile Kallio & Vierailevat Solistit |
| --- | --- | --- |

Studioalbumin tiedot
 Äänitetty : 2006, Finnvoxin B-studio
 Julkaistu: 8. elokuuta 2007
 Tuottaja(t): Ile Kallio
 Tyylilaji: poprock
 Kesto: 53.10
 Levy-yhtiö: EMI
Listasijoitukset
  Suomen virallinen lista: 14.
Ile Kallion & Vierailevien Solistien muut julkaisut
|   | Kirjeitä 2007 |   |
Ile Kallion muut julkaisut
| Tänä yönä 1986 | Kirjeitä 2007 | Rock on rock – The Best of 1977–1993 2008 |
Singlet albumilta Kirjeitä
 ”Kesäyön unelmat” Julkaistu: 23. toukokuuta 2007  ”Kirje” Julkaistu: 2007
Kirjeitä on suomalaisen Ile Kallio & Vierailevat Solistit -yhtyeen ensimmäinen ja toistaiseksi ainoa albumi, joka julkaistiin 8. elokuuta 2007. Oikeastaan se on Ile Kallion viides sooloalbumi, jolla vierailivat tunnetut suomalaiset solistit Anssi Kela, Mikko Kuustonen ja Jorma Kääriäinen. Idea levystä oli ollut Kalliolla jo 1990-luvun alusta saakka.
Albumi ylsi ensimmäisellä listaviikollaan Suomen virallisen listan sijalle 14.
Kappaleet

Kaikki kappaleet kirjoittanut Ile Kallio.
Tutkimusmatkailija – 3.57
Kirje – 4.45
Mitä tapahtuu – 3.20
Miehen tie – 3.51
Kitara vireeseen – 4.47
Kesäyön unelmat – 4.03
Ristiretki – 3.43
Lupasin niin – 4.45
Yksin jäin – 4.32
Tule kyytiin – 5.01
Eilisen sirpaleet – 5.30
Tule takaisin – 4.56
Kokoonpano

Ile Kallio – laulu, kitara
Anssi Kela – laulu
Mikko Kuustonen – laulu
Jorma Kääriäinen – laulu
Anssi Nykänen – rummut, lyömäsoittimet
Lenni-Kalle Taipale – piano, koskettimet
Pekka Kuusisto – viulu
Arvostelut

Dome.fi:
Aiheesta muualla

EMI: Ile Kallio & Vierailevat Solistit: Kirjeitä
Animatrix

| Animatrix> The Animatrix |
| --- | --- |
 Animatrix elokuvajuliste vuodelta 2003
Ohjaaja:  Yoshiaki Kawajiri Mahiro Maeda Shin'ichirō Watanabe Kōji Morimoto Peter Chung Takeshi Koike
Käsikirjoittaja:  Yoshiaki Kawajiri Wachowskit Shin'ichirō Watanabe
Tuottaja:  Michael Arias Wachowskit
Säveltäjä:  Don Davis
Valmistustiedot
Valmistusmaa:  Yhdysvallat Japani
Tuotantoyhtiö:  Madhouse Studio 4°C Square Enix
Levittäjä:  Warner Bros. Home Entertainment Microsoft Store Netflix Fandango at Home (käännä suomeksi)
Ensi-ilta:  2003
Kesto:  97 minuuttia
Alkuperäiskieli:  englanti japani
Aiheesta muualla
IMDb 
AllMovie
Infobox OKNimi-testi OK: 
Animatrix (The Animatrix) on vuonna 2003 julkaistu yhdysvaltalainen animoitu episodielokuva, joka koostuu yhdeksästä Matrix-elokuviin perustuvasta lyhytelokuvasta. Animatrixin on käsikirjoittanut, ohjannut ja tuottanut laaja joukko ihmisiä, joista suuri osa on ollut arvostettuja japanilaisia anime-ohjaajia. Wachowskin sisarukset ovat toimineet elokuvan päätuottajina sekä neljän ensimmäisen jakson käsikirjoittajina.
Animatrix kertoo ja paljastaa Matrix-elokuvissa selittämättömiksi jääneitä tapahtumia. Esimerkiksi Toinen renessanssi kertoo tapahtumista ennen Matrixia ja Osiriksen viimeinen lento siitä, kuinka ihmiset saivat tietää koneiden aikeista kaivautua ihmiskunnan viimeiseen kaupunkiin, Siioniin.
Lyhytelokuvat

Osiriksen viimeinen lento (Final Flight of the Osiris)
Toinen renessanssi – Osa 1 (The Second Renaissance – Part 1)
Toinen renessanssi – Osa 2 (The Second Renaissance – Part 2)
Pojan tarina (Kid's Story)
Ohjelma (Program)
Maailmanennätys (World Record)
Rajatila (Beyond)
Dekkari (A Detective Story)
Käännynnäinen (Matriculated)
Animax

| Animax |
| --- | --- |

Lähetykset alkoivat:  20. toukokuuta 1998
Omistaja:  Sony Corporation
Maa:  Japani
Näkyvyysalue:  maailmanlaajuinen
Pääkonttori:  Minato, Tokio, Japani
Kotisivu:  https://www.animax.co.jp/
Infobox OKNimi-testi OK: 
Kanavan esitys maailmalla heinäkuussa 2016
Animax (jap. アニマックス, Animakkusu) on japanilainen satelliittitelevisiokanava, joka on erikoistunut animen esittämiseen. Ketjun perustaja ja omistaja on Sony Corporation, ja sen pääkonttori sijaitsee Minatossa, Tokiossa. Osakkeenomistajia ovat Sony Pictures Entertainment, tunnetut animaatiostudiot Sunrise, Toei Animation ja TMS Entertainment, sekä tuotantoyhtiö Nihon Ad Systems.
Kanava on ensimmäinen ja maailman suurin ympärivuorokautinen animea esittävä televisiokanava. Japanin lisäksi Animaxia näytetään Taiwanissa, Hongkongissa, Etelä-Koreassa, Kaakkois-Aasiassa, Etelä-Aasiassa, Latinalaisessa Amerikassa ja useassa Euroopan valtiossa. Kanavaa on ilmoitettu näytettävän 89 miljoonassa taloudessa 62 eri maassa ja yli 17 kielellä.
Kanavan nimi on yhdistelmä sanoista anime (アニメ) ja max (マックス, makkusu).
Aiheesta muualla

Animax (japaniksi)
Animax International (englanniksi)
Kieli (musiikki)

Nauhattoman sähköbasson flatwound-kielet.
Pianon kieliä
12-kielisen kitaran kielet.
Kieli on kielisoittimen värähtelevä osa. Valmistusmateriaali riippuu soittimen tyypistä, ne voivat olla esimerkiksi nailonia tai terästä; kuten myös puhdistettua, kuivattua ja kierrettyä eläimen suolta eli katguttia.
Jousisoittimet

Viulun, alttoviulun ja sellon kielet valmistettiin pitkään lampaan suolista. 1700-luvulla kieliä ryhdyttiin valmistamaan metallista ja ohuella hopea- tai kuparipunoksella vahvistetuista suolista. Näiden käyttö yleistyi kuitenkin vasta 1900-luvulla.
Viuluissa ja alttoviuluissa matalat kielet ovat usein metallipunoksella päällystettyjä suolikieliä ja korkein kieli terästä. Sellon ja kontarbasson kielet ovat usein umpi- tai punottua terästä.
Kitaran kielet

Kitaroiden ja bassojen kieliä on roundwound-, halfwound- ja flatwound-mallisina. Yleisimmin käytetyt roundwound-kielet on päällystetty kokonaan pyöreällä metallilangalla, joka on kierretty sisälangan ympärille. Roundwoundit ovat muun mallisia kieliä kestävämpiä ja tuottavat voimakkaamman ulostulon.
Flatwound-kielten pyöreä päällystelanka on hiottu litteäksi, ja ne kestävät vähemmän kulutusta ja ovat soinniltaan pehmeämpiä. Niitä käytetään yleisesti esim. jazzkitaroissa. Bassoissa flatwound-kieliä käytetään yleensä nauhattomissa bassoissa, joskin niitä voidaan käyttää myös nauhallisissa bassoissa. Tästä tyyppiesimerkkinä Iron Maiden -yhtyeen basisti Steve Harris, joka käyttää bassoissaan flatwound-kieliä.
Halfwound-kielet ovat näiden kahden välimuoto.
Teräskielinen akustinen kitara

(Huomio: taulukossa tummanharmaalla merkityt ovat kierrepäällysteisiä, muut päällystämättömiä, yhtenäistä metallilankaa)
| Nimi | 1 (E) in/mm | 2 (H) in/mm | 3 (G) in/mm | 4 (D) in/mm | 5 (A) in/mm | 6 (E) in/mm |
| --- | --- | --- | --- | --- | --- | --- |
| Extra super light (8-38/20-97) | .008/0.20 | .010/0.25 | .021/0.53 | .030/0.76 | .038/0.97 |  |
| Super light (9-42/23-107) | .009/0.23 | .011/0.28 | .024/0.61 | .032/0.81 | .042/1.07 |  |
| Regular light (10-46/25-117) | .010/0.25 | .013/0.33 | .026/0.66 | .036/0.91 | .046/1.17 |  |
| Extra light w/heavy bass (9-46/23-117) | .009/0.23 | .013/0.33 | .029/0.74 | .036/0.91 | .046/1.17 |  |
| Medium (11-49/28-124) | .011/0.28 | .014/0.36 | .028/0.71 | .038/0.97 | .049/1.24 |  |
| Heavy (12-54/30-137) | .012/0.30 | .016/0.41 | .032/0.81 | .042/1.07 | .054/1.37 |  |
| Extra heavy (13-62/33-157) | .013/0.33 | .017/0.43 | .036/0.91 | .046/1.17 | .056/1.57 |  |
Bassokitara

(Kaikki kielet päällyslangalla)
| Nimi | 1 (G) in/mm | 2 (D) in/mm | 3 (A) in/mm | 4 (E) in/mm | 5 (B) in/mm |
| --- | --- | --- | --- | --- | --- |
| Light (40-100/102-254) | .040/1.02 | .060/1.52 | .080/2.03 | .100/2.54 | .130/3.30 |
| Medium (45-105/114-267) | .045/1.14 | .065/1.65 | .085/2.16 | .105/2.67 | .130/3.30 |
| Heavy /Drop-C vireelle (50-120) | .050 | .070 | .090 | .120 |  |
Aiheesta muualla

Kuvia tai muita tiedostoja aiheesta Kieli (musiikki) Wikimedia Commonsissa
Ken Robinson

| Ken Robinson |
| --- | --- |
 Ken Robinson
Henkilötiedot
Syntynyt: 4. maaliskuuta 1950
Kuollut: 21. elokuuta 2020 (70 vuotta)
Kansalaisuus:  Iso-Britannia
Arvonimi: Sir
Aiheesta muualla
www.sirkenrobinson.com
Ken Robinson (4. maaliskuuta 1950 – 21. elokuuta 2020) oli englantilainen kirjailija, puhuja ja kansainvälinen konsultti. Hän johti Arts in Schools -projektia vuosina 1985–1989 ja toimi taideopetuksen professorina Warwickin yliopistossa vuosina 1989–2001. Ken Robinson aateloitiin vuonna 2003 opetusta edistäneen uransa ansiosta. Ken Robinson tekee yhteistyötä eri maiden valtionhallinnon, yritysten ja kulttuuriorganisaatioiden kanssa.
Varhaisvuodet ja koulutus

Robinson syntyi seitsenlapsiseen työläistaustaiseen perheeseen. Hänen vanhempansa ovat James ja Ethel Robinson.  Hän kävi koulunsa Liverpoolissa ja Cheshiressa vuosina 1961–1968. Tämän jälkeen hän opiskeli englannin kieltä ja draamaa Leedsin yliopistossa vuosina 1968–1972. Vuonna 1981 hän suoritti tohtorin tutkinnon Lontoon yliopistossa aiheenaan draama ja teatteri koulutuksessa.
Ura

Vuosina 1985–1989 Robinson oli johtajana The Arts in School -projektissa, jonka tavoitteena oli kehittää taideopetusta Englannissa ja Walesissa. Projektiin osallistui yli 2000 opettajaa, taiteilijaa ja hallintotyöntekijää verkostossa, joka käsitti yli 300 hanketta ja johon Englannin kansallinen opetussuunnitelma (National Curriculum) pohjautui. Noina vuosina Robinson toimi puheenjohtajana Artsworkissa, Yhdistyneen kuningaskunnan nuorten taiteilijoiden kehityspankissa, sekä toimi neuvonantajana Hongkongin esittävien taiteiden akatemiassa.
Robinson toimi Warwickin yliopiston taideopetuksen professorina vuosina 1989-2001 ollen neljä vuotta Taideopetuksen laitoksen johdossa ja koulutustiedekunnan tutkimuskehitysjohtajana. Vuonna 1998 hän johti Britannian luovuuden, koulutuksen ja talouden komissiota, jonka tuloksista hän julkaisi raportin "All Our Futures: Creativity, Culture, and Education". Time-lehti kommentoi artikkelia seuraavasti: "Tämä raportti nostaa esiin tärkeimpiä 2000-luvun yrityksiä koskevia kysymyksiä. Jokaisen toimitusjohtajan ja henkilöstöjohtajan pitäisi paukuttaa sillä pöytään vaatien toimintaa."
Robinson oli keskeinen hahmo luomassa luovan ja taloudellisen kehityksen strategian osana Pohjois-Irlannin rauhanprosessia yhdessä eri alojen ministereiden kanssa. Yhteistyöstä seurasi suunnitelma "Unlocking Creativity". Tämä suunnitelma toteutettiin koko Pohjois-Irlannin alueella. Hän myös toimi mentorina Oklahoman luovuushankkeessa (Oklahoma Creativity Project). Vuonna 1998 hän toimi UK:n Luovan ja Kulttuurisen Koulutuksen Kansallisessa neuvontakomiteassa (National Advisory Committee on Creative and Cultural Education).
Kesäkuussa 2003 Robinson lyötiin ritariksi tunnustuksena saavutuksistaan luovuuden, koulutuksen ja taiteen saralla. Robinson on suosittu puhuja TED-konferensseissa, joissa hän on pitänyt kaksi luovuuden roolia opetuksessa käsittelevää puhetta, joilla on ollut miljoonia katsojia. Vuonna 2005 Robinson nimettiin yhdeksi ”pää-äänistä” (Principal Voices), joka on Time-lehden, Fortunen ja CNN:n yhteinen tunnustus. Vuonna 2010 Kuninkaallinen taideseura (The Royal Society for the encouragement of Arts, Manufacturers and Commerce) teki Robinsonin koulutusparadigmojen muutosta käsittelevästä puheesta animaatioversion. Video on julkaistu YouTube-sivustolla, ja jo ensimmäisen viikon aikana julkistamisen jälkeen se ladattiin katseltavaksi liki puoli miljoonaa kertaa.
Kirjoitukset

Robinson on julkaissut useita kirjoja ja raportteja taiteista ja opetuksesta. Learning Through Drama: Report of The Schools Council Drama Teaching (1977) -raportti on tulos kolmivuotisesta kansallisesta UK Schools Council:in kehityshankkeesta. Robinson oli teoksen The Arts in Schools: Principles, Practice, and Provision (1982) pääkirjoittaja. Teos on nykyisin keskeinen kansainvälisellä taide- ja opetussaralla. Robinson toimitti The Arts and Higher Education -kirjan (1982) ja oli mukana kirjoittamassa muun muassa seuraavia teoksia: The Arts in Further Education (1986),  Facing the Future: The Arts and Education in Hong Kong (1998).
Robinsonin vuonna 2001 julkaistua kirjaa Out of Our Minds: Learning to be Creative kuvattiin Director-lehdessä "erittäin mieltä avaavaksi analyysiksi siitä, miksi emme saa ihmisistä irti heidän parastaan tässä muutoksen ajassa". John Cleese arvioi kirjaa sanoen: "Ken Robinson kirjoittaa loistavasti eri tavoista, joilla luovuutta epäarvostetaan ja jätetään huomiotta länsimaisessa kulttuurissa ja etenkin opetusjärjestelmissä". The Element: How Finding Your Passion Changes Everything -teoksen julkaisi Penguin-kustantamo tammikuussa 2009. Teos on käännetty kahdellekymmenelle yhdelle kielelle. Kirjassa viitataan kokemukseen, jossa lahjakkuus ja henkilökohtainen intohimo kohtaavat. Robinson väittää, että tällöin tunnemme olevamme omimmillamme, inspiroituneimpia, ja pystymme parhaisiin suorituksiin. Kirja ammentaa luovien taiteilijoiden kuten muusikko Paul McCartneyn, Simpsonien luojan Matt Groeningin, näyttelijä Meg Ryanin ja fyysikko Richard Feynmanin tarinoista tutkiessaan tätä menestyksen paradigmaa.
Kirjoitukset > Tuotanto

1977 Learning Through Drama: Report of The Schools Council Drama Teaching Project with Lynn McGregor and Maggie Tate. UCL. Heinemann.
1980 Exploring Theatre and Education Heinmann
1982 The Arts in Schools: Principles, Practice, and Provision,. Calouste Gulbenkian Foundation.
1984 The Arts and Higher Education. (editor with Christopher Ball). Gulbenkian and the Leverhulme Trust
1986 The Arts in Further Education. British Department of Education and Science.
1998 Facing the Future: The Arts and Education in Hong Kong, Hong Kong Arts Development Council
1998 All Our Futures: Creativity, Culture, and Education (The Robinson Report) All Our Futures. 1998 Report. (Arkistoitu – Internet Archive)
2001 Out of Our Minds: Learning to Be Creative. Capstone.
2009 The Element: How Finding Your Passion Changes Everything (with Lour Aronica). Viking. ISBN 067002047